Journalist frifunnet for voldtekt
Ifølge tiltalen hadde mannen i desember 2016 at samleie med kvinnen til tross for at hun sov eller var for beruset til å motsette seg mannen. Hendelsen fant sted på et nachspiel og kvinnen var en kollega av den tiltalte. Det er en lokalavis som nå melder at mannen er blitt frifunnet i lagmannsretten. Mannens forklaring var at kvinnen hadde deltatt i den seksuelle omgangen. Dette fant ikke tingretten troverdig, noe VG omtalte i fjor høst. Mannens forsvarer pekte i lagmannsretten på at vitner hadde sett ulikt på hvor beruset kvinnen var. Kjennelsen om frifinnelse ble gjort etter den nå avskaffede juryordningen. I tingretten ble mannen også dømt for såkalt rettstridig atferd, for at han skulle ha påvirket kvinnen i forbindelse med straffesaken gjennom å sende henne meldinger om at han kom til å gå til rettslige motangrep om han ikke ble renvasket. Også dette ble journalisten frifunnet for i lagmannsretten.
En journalist i 30-årene ble i tingretten dømt til over fire års fengsel for voldtekt av en kvinne i 20-årene. Nå har lagmannsretten frifunnet ham.